./data/phi0914/phi0014/phi0914.phi0014.perseus-lat2.xml
Titus Livius (Livy)
CorneliusCossusC UaleriusPotitusQ QuinctiusCincinnatusNum FabiusUibulanus tribuni militum consulari potestate fuerunt, ni Ueiens bellum       religio principum distulisset,  quorum agros       Tiberis super ripas effusus maxime ruinis uillarum uastauit   simul Aequos triennio ante accepta clades prohibuit       Bolanis, suae gentis populo, praesidium ferre         excursiones inde in confinem agrum Labicanum factae erant nouisque colonis       bellum inlatum   quam noxam cum se consensu       omnium Aequorum defensuros sperassent, deserti ab suis, ne memorabili quidem       bello, per obsidionem leuemque unam pugnam et oppidum et fines amisere             temptatum ab L Decio tribuno plebis ut rogationem ferret qua Bolas quoque, sicut Labicos,       coloni mitterentur, per intercessionem collegarum qui nullum plebi scitum nisi       ex auctoritate senatus passuros se perferri ostenderunt, discussum est             Bolis insequente anno receptis Aequi       coloniaque eo deducta nouis uiribus oppidum firmarunt, tribunis militum Romae       consulari potestate Cn CornelioCossoL UalerioPotitoQ FabioUibulano iterum M PostumioRegillensi    huic bellum aduersus Aequos       permissum est, prauae mentis homini, quam tamen uictoria magis quam bellum       ostendit   nam exercitu impigre scripto ductoque       ad Bolas cum leuibus proeliis Aequorum animos fregisset, postremo in oppidum       inrupit  deinde ab hostibus in ciues certamen uertit et cum inter oppugnationem       praedam militis fore edixisset, capto oppido fidem mutauit   eam magis adducor ut credam irae causam exercitui fuisse,       quam quod in urbe nuper direpta coloniaque noua minus praedicatione tribuni       praedae fuerit   auxit eam iram, postquam ab       collegis arcessitus propter seditiones tribunicias in urbem reuertit, audita uox       eius in contione stolida ac prope uecors, qua M Sextio tribuno plebis legem agrariam ferenti, simul Bolas quoque ut       mitterentur coloni laturum se dicenti—dignum enim esse qui armis cepissent,       eorum urbem agrumque Bolanum esse —'malum quidem militibus meis' inquit, 'nisi       quieuerint ' quod auditum non contionem magis quam mox patres offendit             et tribunus plebis, uir acer nec       infacundus, nactus inter aduersarios superbum ingenium immodicamque linguam,       quam inritando agitandoque in eas impelleret uoces quae inuidiae non ipsi tantum       sed causae atque uniuerso ordini essent, neminem ex collegio tribunorum militum       saepius quam Postumium in disceptationem trahebat   tum uero secundum tam saeuum atque inhumanum dictum       'auditis' inquit, 'Quirites, sicut seruis malum minantem militibus?  tamen haec belua dignior uobis tanto honore       uidebitur quam qui uos urbe agrisque donatos in colonias mittunt, qui sedem       senectuti uestrae prospiciunt, qui pro uestris commodis aduersus tam crudeles       superbosque aduersarios depugnant?  incipite deinde mirari cur pauci iam       uestram suscipiant causam  quid ut a uobis sperent? an honores, quos aduersariis       uestris potius quam populi Romani propugnatoribus datis?  ingemuistis modo uoce huius audita  quid id refert? iam si       suffragium detur, hunc qui malum uobis minatur, iis qui agros sedesque ac       fortunas stabilire uolunt praeferetis'